

**Nuoriso Leader säännöt**

Sääntömuutos hyväksytty Nouseva Rannikkoseutu ry:n hallituksen kokouksessa 22.3.2023 Sääntömuutos astuu voimaan 1.4.2023 ja koskee uusia, voimaantulon jälkeen myönnettyjä rahoituksia.

**Kuka rahaa voi hakea?**

* Tukea voivat hakea
	+ väh. kolmen 13–25 -vuotiaiden nuorten ryhmät
	+ nuoret yrittäjät ja 4H-yritykset
* Nuorten ryhmällä tulee olla nimetty täysi-ikäinen vastuuhenkilö.

**Huomaa, että**

* Yrittäjän tulee liittää hakemukseen liiketoimintasuunnitelma
* Tukea myönnetään samalle hakijalle (koskee myös ryhmän jäseniä) kerran kalenterivuodessa.
* Samantyyppistä toimintaa tuetaan pääsääntöisesti vain kerran per hakija. Yritystoiminnan kehittämishankkeille tukea voidaan myöntää harkinnan mukaan.
* Eri hakijat eivät voi saada tukea samaan projektiin.
* Hankittaville tuotteille voidaan määrittää maksimitukisumma
* Projektin hyödyn tulee kohdistua Hailuoto, Tyrnävä, Liminka, Lumijoki, Siikajoki, Pyhäjoki, Raahe alueelle.

**Mihin rahaa voi saada?**

* Projektien teema on vapaa.
* Nuoriso Leader -rahaa myönnetään projekteille, joissa nuorten rooli on aktiivinen: nuoret suunnittelevat, toteuttavat ja arvioivat projektin.

**Paljonko rahaa voi saada?**

* Tukea voi saada 100-300 euroa per projekti. Erityistilanteissa tuen maksimimäärä voi olla 500€:
	+ Nuorten ryhmien hankkeissa erityistilanteita ovat esimerkiksi isot tapahtumat ja opintomatkat.
	+ Nuorten yrittäjien hankkeissa erityistilanteita ovat toiminimiyrittäjät, joilla on y-tunnus.
* Myönnetystä tuesta maksetaan ennakkona 60% hakijan ilmoittamalle tilille.

Loput 40% tuesta maksetaan kuitteja ja loppuraportointia vastaan projektin päätyttyä. Raporttiin on liitettävä mukaan kuvia ja/tai video projektin aikana toteutuneesta toiminnasta.

**Rahoitusta ei pääsääntöisesti myönnetä:**

* palkkoihin ja päivärahoihin tai puhelinkuluihin
* ruokailu- ja kahvituskuluihin (paitsi kansainvälisyyttä edistävissä hankkeissa)
* myytävien tuotteiden hankintaan tai niiden valmistusmateriaalien kustannuksiin
* ostos- tai virkistysmatkoihin
* polttoainekuluihin muutoin kuin opintomatkoissa
* kurssien ja tapahtumien osallistumismaksuihin, salivuoromaksuihin ym.
* kunnan tai koulun vastuulla oleviin hankintoihin
* vakiintuneeseen toimintaan ja siitä aiheutuviin kuluihin

**Miten rahaa haetaan?**

* Rahoitusta haetaan sähköisellä hakemuslomakkeella, joka löytyy osoitteesta www.nuorisoleader.fi
* Hakuaika on jatkuva.
* Hakemukset käsitellään kuukauden lopussa
* Poikkeuksena kesä- ja joululoma-aika, joista tiedotetaan Norsun kotisivuilla ja facebook-sivuilla.
* Nouseva Rannikkoseudun nuorisotyöryhmä tekee päätökset rahoitettavista hankkeista.
* Vuosittain on käytössä tietty määräraha hankkeisiin ja jos hakemuksia tulee paljon, ovat etusijalla tukea ensi kertaa hakevat.

**Milloin projektin voi aloittaa?**

* Projektin voi aloittaa omalla riskillä heti, kun hanke on vireillä ja hakija on saanut kuittauksen sähköisen hakemuksen vastaanottamisesta.

**Rahan saannin ja käytön muut ehdot**

* Hakijalle toimitetaan sähköpostitse rahoituspäätös, jossa on tarkemmat ehdot tuen käyttämisestä.
* Projektin toteutusaika on enintään yksi (1) vuosi hankerahoituksen myöntämisestä. Jos hanketta ei raportoida vuoden kuluessa, tuen loppuosaa ei makseta.
* Ennakkotuki peritään takaisin, jos hakija ei toimita raporttia hankkeesta.